《和琅琊王依古诗》
南北朝·王僧达

少年好驰侠，旅宦游关源。既践终古迹，聊讯兴亡言。

隆周为薮终，皇汉成山樊。久没离宫地，安识寿陵园。

仲秋边风起，孤蓬卷霜根。白日无精景，黄沙千里昏。

显轨莫殊辙，幽途岂异魂。圣贤良已矣，抱命复何怨。

作者简介：（423—458）南朝宋琅邪临沂人。王弘子。临川王刘义庆婿。早慧，宋文帝以为太子舍人。性好游猎，历宣城，吴郡太守。孝武帝大明中，以归顺功，封宁陵县五等侯，累迁中书令。自负才地，以不得宰相为恨。曾辱宠臣颜师伯及路太后侄孙。帝遂因高阇谋乱事陷之，下狱赐死。